Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 360/12/4404	Nové Zámky, 7.6.2012
EEČ : 2-33-62-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako matka maloletej XXXXX, narodenej XXXXX je podľa rozsudku Okresného súdu XXXXX spisovej značky 7P/ 153/2011-30 zo dňa 26.08.2011, povinná prispievať na jej výživu mesačne vo výške 30 % zo sumy životného minima na nezaopatrené neplnoleté dieťa vždy do 15-teho dňa toho-ktorého mesiaca vopred, k rukám otca XXXXX, narodeného XXXXX bytom XXXXX, XXXXX, vyživovaciu povinnosť si neplnila pravidelne mesačne, čím za obdobie od 01.12.2011 do 31.05.2012 vznikol na výživnom dlh v sume 156,00 EUR.
lebo zanikla trestnosť činu
Odôvodnenie:
Poverený príslušník PZ Okresného riaditeľstva PZ XXXXX, Obvodného oddelenia PZ  XXXXX, uznesením spisovej  značky ČVS: ORP-426/NZ-NZ-2012 zo dňa 16.05. 2012 podľa § 206 odsek 1 Trestného poriadku vzniesol obvinenie XXXXX  pre prečin zanedbania povinnej výživy podľa § 207 odsek 1 Trestného zákona  na tom skutkovom základe ako je uvedené vo výrokovej časti uznesenia.
V priebehu skráteného vyšetrovania obvinená XXXXX dlžnú sumu na výživnom uhradila v plnej výške, keď dlžné výživné zaplatila k rukám poškodeného XXXXX, ktorý túto skutočnosť potvrdil vo svojej výpovedi zo dňa 28.05.2012, kde uviedol, že obvinená mu dlžnú sumu na výživnom vo výške 156,-EUR zaplatila v hotovosti počas výsluchu pred povereným príslušníkom PZ .

Teda obvinená využila ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť dodatočne splnila skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
   
Preto som rozhodol tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Klučka
prokurátor